作者:錢起
標題:奉和中書常舍人晚秋集賢院即事寄徐薛二侍禦
內容:文星垂太虛，辭伯綜群書。彩筆下鴛掖，褒衣來石渠。典墳探奧旨，造化睹權輿。述聖魯宣父，通經漢仲舒。窗明宜縹帶，地肅近丹除。清晝刪詩暇，高秋作賦初。露盤侵漢聳，宮柳度鴉疏。靜對連雲閣，晴聞過闕車。舊僚雲出矣，晚歲複何如。海嶠瞻歸路，江城夢直廬。含毫思兩鳳，望遠寄雙魚。定笑巴歌拙，還參麗曲餘。